Dan Ddylanwad

Cyfrol o gerddi gan Iwan Llwyd yw Dan Ddylanwad: Cerddi 'Mericia, Canada a Chymru. Gwasg Taf a gyhoeddodd y gyfrol a hynny yn 1997. Yn 2013 roedd y gyfrol mewn print.Gwefan Gwales; adalwyd 16 Hydref 2013

Enillodd Dan Ddylanwad wobr Llyfr y Flwyddyn ym 1997. Hon oedd y bedwaredd gyfrol o farddoniaeth gan Iwan Llwyd, yn dilyn Sonedau Bore Sadwrn (1983), Dan Anesthetig (1987), a Dan fy Ngwynt (1992). Ffrwyth dwy gyfres deledu a ffilmiwyd gan y bardd ydoedd. Mae'r gyfrol yn cynnwys 27 o ddarluniau du-a-gwyn gan Anthony Evans.

Rhennir y gyfrol yn dair rhan: "Cerddi 'Mericia", "Cerddi Canada", a "Cherddi Cymru". Egyr gyda cherdd sy'n disgrifio'r daith "Ar y trên o Fangor" cyn mynd â'r darllenydd i faes awyr Manceinion lle mae'r bardd yn gwrando ar y band Bob Delyn. Yna, wrth groesi Cefnfor yr Iwerydd, mae'n meddwi ar enwau lleoedd Unol Daleithiau America yn y gerdd "Dan ddylanwad". Far Rockaway, Queens, yn Ninas Efrog Newydd, yw un o'r enwau rhyfeddol, swynol hyn, a chenir ei glodydd yn "Far Rockaway", cerdd enwocaf y gyfrol mae'n debyg.

Gweler hefyd
 Rhestr llyfrau Cymraeg
 Wicipedia:Wicibrosiect Llyfrau Gwales

Cyfeiriadau

Categori:Casgliadau o gerddi Cymraeg o Gymru
Categori:Llyfrau Cymreig 1997
Categori:Llyfrau gan Iwan Llwyd
Categori:Llyfrau barddoniaeth yr 20fed ganrif o Gymru
Categori:Llyfrau barddoniaeth Cymraeg yr 20fed ganrif